CELEX: 32009D0616
Language: fi
Date: 2009-08-17 00:00:00
Title: 2009/616/EY: Komission päätös, tehty 17 päivänä elokuuta 2009 , paloöljyn (CAS 92062-35-6) jättämisestä sisällyttämättä neuvoston direktiivin 91/414/ETY liitteeseen I ja kyseistä ainetta sisältäville kasvinsuojeluaineille annettujen lupien peruuttamisesta (tiedoksiannettu numerolla K(2009) 6303) (ETA:n kannalta merkityksellinen teksti)

18.8.2009   
            
            
               FI
            
            
               Euroopan unionin virallinen lehti
            
            
               L 213/26
            
         
      KOMISSION PÄÄTÖS,
   tehty 17 päivänä elokuuta 2009,
   paloöljyn (CAS 92062-35-6) jättämisestä sisällyttämättä neuvoston direktiivin 91/414/ETY liitteeseen I ja kyseistä ainetta sisältäville kasvinsuojeluaineille annettujen lupien peruuttamisesta
   (tiedoksiannettu numerolla K(2009) 6303)
   (ETA:n kannalta merkityksellinen teksti)
   (2009/616/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 8 artiklan 2 kohdan neljännen alakohdan,
   sekä katsoo seuraavaa:
   
               (1)
            
            
               Direktiivin 91/414/ETY 8 artiklan 2 kohdassa säädetään, että jäsenvaltio voi 12 vuoden kuluessa kyseisen direktiivin tiedoksi antamisesta sallia, että markkinoille saatetaan kasvinsuojeluaineita, jotka sisältävät kyseisen direktiivin liitteeseen I kuulumattomia tehoaineita ja jotka ovat jo olleet markkinoilla kaksi vuotta direktiivin tiedoksi antamisen jälkeen, samalla kun kyseisiä tehoaineita tutkitaan asteittain työohjelman mukaisesti.
            
         
               (2)
            
            
               Komission asetuksissa (EY) N:o 1112/2002 (2) ja (EY) N:o 2229/2004 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman neljännen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Paloöljy (CAS 92062-35-6) sisältyy kyseiseen luetteloon.
            
         
               (3)
            
            
               Paloöljyn (CAS 92062-35-6) vaikutukset ihmisten terveyteen ja ympäristöön on arvioitu asetusten (EY) N:o 1112/2002 ja (EY) N:o 2229/2004 säännösten mukaisesti ilmoittajan ehdottamien käyttötarkoitusten osalta. Kyseisissä asetuksissa nimetään myös esittelijöinä toimivat jäsenvaltiot, joiden on toimitettava asiaa koskevat arviointikertomukset ja suositukset Euroopan elintarviketurvallisuusviranomaiselle asetuksen (EY) N:o 2229/2004 21 artiklan 3 kohdan mukaisesti. Paloöljyn (CAS 92062-35-6) osalta esittelijäjäsenvaltio oli Espanja, ja kaikki asiaa koskevat tiedot toimitettiin maaliskuussa 2008.
            
         
               (4)
            
            
               Komissio tutki paloöljyn (CAS 92062-35-6) asetuksen (EY) N:o 2229/2004 24 a artiklan mukaisesti. Jäsenvaltiot ja komissio ovat tarkastelleet kyseistä ainetta käsittelevää tarkastelukertomusluonnosta elintarvikeketjua ja eläinten terveyttä käsittelevässä pysyvässä komiteassa, ja komission tarkastelukertomus valmistui 12 päivänä maaliskuuta 2009.
            
         
               (5)
            
            
               Komitean paloöljystä (CAS 92062-35-6) tekemässä tutkimuksessa otettiin huomioon jäsenvaltioilta saadut huomautukset ja tultiin siihen tulokseen, että on olemassa selviä merkkejä siitä, että kyseisellä tehoaineella voidaan olettaa olevan haitallisia vaikutuksia ihmisten terveyteen ja etenkin kuluttajiin ja käyttäjiin, koska saatavilla oleva näyttö ei riitä hyväksyttävän päiväsaannin (ADI), akuutin altistumisen viiteannoksen (ARfD) eikä työntekijän hyväksyttävän altistumistason (AOEL) arvojen asettamiseen.
            
         
               (6)
            
            
               Komissio pyysi ilmoittajaa toimittamaan paloöljyä (CAS 92062-35-6) koskevan tutkimuksen tuloksia koskevat huomautuksensa ja ilmoittamaan, aikooko se edelleen esittää tehoainetta koskevan hakemuksensa. Ilmoittajan toimittamat huomautukset on tutkittu huolellisesti. Edellä mainitut kysymykset ovat ilmoittajan esittämistä perusteluista huolimatta kuitenkin jääneet ratkaisematta, eivätkä toimitettujen tietojen perusteella tehdyt arvioinnit ole osoittaneet, että paloöljyä (CAS 92062-35-6) sisältävien kasvinsuojeluaineiden voitaisiin odottaa yleisesti täyttävän ehdotetuissa käyttöolosuhteissa direktiivin 91/414/ETY 5 artiklan 1 kohdan a ja b alakohdan vaatimukset.
            
         
               (7)
            
            
               Paloöljyä (CAS 92062-35-6) ei saisi tästä syystä sisällyttää direktiivin 91/414/ETY liitteeseen I.
            
         
               (8)
            
            
               Olisi toteutettava toimenpiteitä sen varmistamiseksi, että voimassa olevat paloöljyä (CAS 92062-35-6) sisältävien kasvinsuojeluaineiden luvat peruutetaan tietyn ajan kuluessa eikä niitä uusita ja että tällaisille tuotteille ei myönnetä enää uusia lupia.
            
         
               (9)
            
            
               Lisäaika, jonka jäsenvaltio voi myöntää paloöljyä (CAS 92062-35-6) sisältävien kasvinsuojeluaineiden olemassa olevien varastojen hävittämiselle, säilyttämiselle, markkinoille saattamiselle ja käytölle, olisi rajattava 12 kuukauteen niin, että olemassa olevia varastoja voitaisiin käyttää enää yhtenä kasvukautena, millä varmistetaan, että käyttäjät voivat käyttää paloöljyä (CAS 92062-35-6) sisältäviä kasvinsuojeluaineita 18 kuukauden ajan tämän päätöksen hyväksymisestä.
            
         
               (10)
            
            
               Tällä päätöksellä ei rajoiteta mahdollisuutta esittää yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (4) ja direktiivin 91/414/ETY 6 artiklan 2 kohdan mukainen hakemus paloöljyn (CAS 92062-35-6) mahdolliseksi sisällyttämiseksi kyseisen direktiivin liitteeseen I.
            
         
               (11)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Paloöljyä (CAS 92062-35-6) ei saa sisällyttää direktiivin 91/414/ETY liitteeseen I tehoaineena.
   2 artikla
   Jäsenvaltioiden on varmistettava, että
   
               a)
            
            
               paloöljyä (CAS 92062-35-6) sisältävien kasvinsuojeluaineiden luvat peruutetaan viimeistään 17 päivänä helmikuuta 2010;
            
         
               b)
            
            
               paloöljyä (CAS 92062-35-6) sisältäville kasvinsuojeluaineille ei myönnetä lupia eikä niiden lupia uusita tämän päätöksen julkaisemispäivästä lähtien.
            
         3 artikla
   Jäsenvaltioiden direktiivin 91/414/ETY 4 artiklan 6 kohdan säännösten mukaisesti myöntämän lisäajan on oltava mahdollisimman lyhyt, ja määräajan on päätyttävä viimeistään 17 päivänä helmikuuta 2011.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 17 päivänä elokuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 230, 19.8.1991, s. 1.
   
      (2)  EYVL L 168, 27.6.2002, s. 14.
   
      (3)  EUVL L 379, 24.12.2004, s. 13.
   
      (4)  EUVL L 15, 18.1.2008, s. 5.